Hévíz a tizenöt legkedveltebb európai úti cél egyike
Hévíz bekerült a legkedveltebb 15 európai úti cél közé a napokban lezárult közönségszavazás eredményeként - tájékoztatta a város önkormányzata pénteken az MTI-t.
A közlemény szerint a január 15. és február 5. közötti, European Best Destination 2020 címért folyó versengés során több mint 600 ezer szavazat érkezett az elõzetesen javasolt 20 legkedveltebb úti célra, köztük Hévíz mellett például Párizsra, Madridra és Bécsre is lehetett voksolni. A küzdelemben Hévíz a legjobb tizenöt között zárt, Prágát és Madridot is megelõzve a 12. helyet érte el.

A verseny kilencéves történetében Hévíz kapta a termálfürdõvel rendelkezõ városok közül a legtöbb szavazatot. A megmérettetés során - a hazai voksokon túl - sok szavazat érkezett német, angol, norvég, osztrák, orosz és ázsiai utazóktól, ami azt bizonyítja, hogy Hévíz elõkelõ helyen szerepel az ezekbõl az országokból érkezõk turisztikai célpontjai között.

Európa legjobb úti céljai 2020-ban

1. Colmar, Franciaország
2. Athén, Görögország
3. Tbiliszi, Georgia
4. Bécs, Ausztria
5. Cascais, Portugália
6. Nagyszeben, Románia
7. Namur, Belgium
8. Fiume, Horvátország
9. Párizs, Franciaország
10. Bydgoszcz, Lengyelország
11. Róma, Olaszország
12. Hévíz, Magyarország
13. Cork, Írország
14. Rochefort Océan, Franciaország
15. Menorca, Spanyolország

A több mint 300 turisztikai szervezet és az Európai Bizottság által létrehozott EDEN hálózat által indított verseny eredményeként Hévíz 2020-ban Európa egészségfõvárosa (European capital of well-being) címmel büszkélkedhet. A verseny szervezõinek honlapján egész évben kiemelten ajánlott úti célként szerepel a város, ez pedig 6 millió honlaplátogatót és 90 ezer Facebook-követõt jelent. A versenyben a korábbi években szereplõ településeken átlagosan 15 százalékkal nõtt a turisztikai aktivitás - olvasható a hévízi közleményben.
szavazás Hévíz European Best Destinations utazás